২৩ বছর ধরে ‘বিবাহিত’ স্বস্তিকা!

কলকাতা: প্রায় ২৩ বছর ধরে আলাদা থাকেন টলিউড অভিনেত্রী স্বস্তিকা মুখোপাধ্যায়।কিন্তু খাতায় কলমে তাঁরা এখনও স্বামি-স্ত্রী। অর্থাৎ আজও বিবাহিত স্বস্তিকা মুখোপাধ্যায়। সম্প্রতি এক সাক্ষাৎকারে নিজের মুখেই এই কথা জানিয়েছেন অভিনেত্রী। অনেক পুরুষের সঙ্গে নামও জড়িয়ে ছিল তাঁর। কিন্তু কোনও কথাকেই গুরুত্ব দেননি এই টলিউড সুন্দরী। প্রেম, বিয়ে, সন্তান হোক বা অন্য কোনও বিষয়, সব কিছু নিয়েই বরাবর অকপট এবং স্পষ্টবক্তা স্বস্তিকা। ফিল্মি কেরিয়ারে বিতর্ক হামেশাই তাঁর সঙ্গে চলে।তবে পিছিয়ে পড়েননি তিনি, বরং সাহস নিয়ে এগিয়ে গিয়েছেন।

টলিউডের গণ্ডি পেরিয়ে এখন আরব সাগর পারেও পরিচিত নাম স্বস্তিকা মুখোপাধ্যায়। বাংলা থেকে শুরু করে হিন্দি, সব জায়গায় অভিনয়ের দক্ষতা প্রমান করেছেন তিনি। টলিউড টাঁকে চেনে ‘স্পষ্টবক্তা’ হিসেবেই।

আরও পড়ুন: এবার মুঠোফোনে ‘জওয়ান’

এক সাক্ষাৎকারে স্বস্তিকা বলেন, না, আমার ডিভোর্সটা এখনো হয়নি। তবে নিশ্চয়ই হবে। আমাদের বিচার ব্যবস্থার ওপর আমার পূর্ণ আস্থা আছে।

১৯৯৮ সালে জনপ্রিয় রবীন্দ্র সংগীতশিল্পী সাগর সেনের ছেলে প্রমিত সেনকে বিয়ে করেন টলিউড অভিনেত্রী স্বস্তিকা মুখার্জি। কিন্তু দুই বছরের মধ্যে সংসার জীবনে ছন্দপতন ঘটে। ২০০০ সালে কন্যা অন্বেষাকে কোলে নিয়ে শ্বশুরবাড়ি ছেড়ে চলে আসেন স্বস্তিকা। একই বছর বিবাহ বিচ্ছেদের মামলা করেন তিনি। তারপর সিঙ্গেল মাদার হিসেবে কন্যা অন্বেষাকে বড় করেছেন এই নায়িকা। সবাই জানতেন প্রমিত-স্বস্তিকার বিবাহ বিচ্ছেদ হয়ে গিয়েছে। কিন্তু তেমনটা এখনও হয়নি। তারা এখনও খাতায় কলমে স্বামী-স্ত্রী।